《次韵斯远并柬成季 其一》
宋代·韩淲

茫茫大块中，返照孰真实。闲乘此老身，到处辄止息。

馀凉披拂间，露重叶已赤。人其谓我何，嗜彼烟火食。

蓬莱几清浅，底用弱水力。排云斥刚风，尘世便可出。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。